นิกเกอิปิดเช้าพุ่ง 144.26 จุด รับ ECB ส่งสัญญาณกระตุ้นศก.
นิกเกอิปิดเช้าพุ่ง 144.26 จุด รับ ECB ส่งสัญญาณกระตุ้นศก.
16 ก.พ. 2559

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยดัชนีนิกเกอิปิดภาคเช้าพุ่งขึ้น 144.26 จุด หรือ 0.90% แตะที่ 16,166.84 จุด เพราะได้แรงหนุนจากการทะยานขึ้นอย่างแข็งแกร่งของตลาดหุ้นยุโรปเมื่อคืนนี้ และหลังจากที่นายมาริโอ ดรากี ประธานธนาคารกลางยุโรป (ECB) ส่งสัญญาณว่าจะเดินหน้าผ่อนคลายนโยบายการเงินเพิ่มเติม ซึ่งปัจจัยดังกล่าวสามารถสกัดแรงเทขายทำกำไรที่นักลงทุนส่งเข้ามาในช่วงเช้า